32002D0833
L 285/22
JURNALUL OFÍCIAL AL UNIUNII EUROPENE
DECIZIA COMISIEI
din 22 octombrie 2002
de modificare a Deciziei 2000/672/CE de stabilire a condițiilor speciale pentru importul produselor pescărești originare din Venezuela
[notificată cu numărul C(2002) 3902]
(Text cu relevanță pentru SEE)
(2002/833/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11 alineatul (5),
întrucât:
(1)
Decizia 2000/672/CE a Comisiei din 20 octombrie 2000 de stabilire a condițiilor speciale pentru importul produselor pescărești originare din Venezuela (3) stabilește că „Servicio autónomo de recursos pesqueros (SARPA)” din „Ministerio de Agricultura y Cría” este autoritatea competentă din Venezuela pentru verificarea și certificarea conformității produselor pescărești cu cerințele Directivei 91/493/CEE.
(2)
Ca urmare a restructurării administrației venezuelene, autoritatea competentă în materie de eliberare de certificate de sănătate animală pentru produsele pescărești a devenit „Instituto nacional de la pesca y acuicultura (INAPESCA)”. Această nouă autoritate este în măsură să verifice în mod eficient aplicarea legislației în vigoare.
(3)
Trebuie deci modificată în consecință Decizia 2000/672/CE.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2000/672/CE se modifică după cum urmează:
1.
Articolul 1 se înlocuiește cu următorul text:
„Articolul 1
«Instituto nacional de la pesca y acuicultura (INAPESCA)» este autoritatea competentă din Venezuela care verifică și certifică conformitatea produselor pescărești cu cerințele Directivei 91/493/CEE.”
2.
La articolul 3, alineatul (2) se înlocuiește cu următorul text:
„(2) Certificatele trebuie să cuprindă numele, calitatea și semnătura reprezentantului INAPESCA, precum și ștampila oficială a acestui organism, într-o culoare diferită de cea a celorlalte mențiuni din certificat.”
3.
Anexa A se înlocuiește cu anexa la prezenta decizie.
Articolul 2
Prezenta decizie se aplică de la 7 decembrie 2002.
Articolul 3
Prezenta decizie se adresează statelor membre.
Adoptată la Bruxelles, 22 octombrie 2002.